**ΕΛΛΗΝΙΚΗ  ΔΗΜΟΚΡΑΤΙΑ**

**ΔΙΟΙΚΗΣΗ 2ης ΥΓΕΙΟΝΟΜΙΚΗΣ ΠΕΡΙΦΕΡΕΙΑΣ ΠΕΙΡΑΙΩΣ ΚΑΙ ΑΙΓΑΙΟΥ**

**Πε.Δ.Υ.Ψ.Υ.**

**ΠΟΛΥΔΥΝΑΜΗ ΝΟΣΗΛΕΥΤΙΚΗ ΜΟΝΑΔΑ ΨΥΧΙΚΗΣ ΥΓΕΙΑΣ ΑΤΤΙΚΗΣ**

**ΔΙΕΥΘΥΝΣΗ ΔΙΟΙΚΗΤΙΚΗΣ ΟΙΚΟΝΟΜΙΚΗΣ ΥΠΗΡΕΣΙΑΣ**

**ΥΠΟΔΙΕΥΘΥΝΣΗ ΟΙΚΟΝΟΜΙΚΗΣ ΥΠΗΡΕΣΙΑΣ**

**ΤΜΗΜΑ ΠΡΟΜΗΘΕΙΩΝ (ΑΚΙΝΗΤΑ)**

**ΔΙΑΚΗΡΥΞΗ 87.25**

Χαϊδάρι, 11-7-25

Αρ. πρωτ : 17917

ΑΔΑ**:** ΨΖΘΝ469Η2Ξ-ΧΤΤ ΑΔΑΜ:   [25PROC017201789](https://cerpp.eprocurement.gov.gr/upgkimdis/protected/home.xhtml?cid=1)

Η Πολυδύναμη Νοσηλευτική Μονάδα Ψυχικής Υγείας Αττικής του Πε.Δ.Υ.Ψ.Υ. της 2ης Δ.Υ.Πε, έχοντας υπόψη:

1. Το ΠΔ.34/1995
2. Το Π.Δ. 715/1979
3. Τον Ν. 1579/85 άρθρο 22
4. Τον Ν. 3846/10 άρθρο 24
5. Τον Ν. 4242/2014
6. Τον Ν. 2741/99
7. Το Φ.ΕΚ.124/1-8-24( Τεύχος Α΄)
8. Τον Ν.5129/1-8-24
9. Τον Ν.5135/2024
10. Τη Γ.Π. 4589/28-1-2025 Εγκύκλιο του Υφυπουργού Υγείας.
11. Tο ΦΕΚ 855/09-08-2024 τεύχος ΥΟΔΔ που αφορά στον διορισμό του κου Ροϊλού Χρήστου ως Διοικητή της 2ης Υ.Πε. Πειραιώς και Αιγαίου.
12. Tο ΦΕΚ 905/22-08-2024 τεύχος ΥΟΔΔ που αφορά στον διορισμό των Υποδιοικητών της 2ης Υ.πε. Πειραιώς και Αιγαίου.
13. Tο ΦΕΚ 5342/23-9-2024 τεύχος ΥΟΔΔ που αφορά στις αρμοδιότητες των Υποδιοικητών της 2ης Υ.Πε. Πειραιώς και Αιγαίου.
14. Το άρθρο 6 του Ν. 5129/24 περί «Ολοκλήρωσης της Ψυχιατρικής Μεταρρύθμισης».
15. Την υπ’ αρ. πρωτ.. 11058/15-5-2025 Απόφαση του Διοικητή της 2ης Υ.Πε. Πειραιώς και Αιγαίου.

**ΠΡΟΚΗΡΥΣΣΕΙ**

Δημόσιο τακτικό διαγωνισμό με γραπτές σφραγισμένες προσφορές, σύμφωνα με το Π.Δ. 715/1979 & τον Ν.4242/14, στις **19-9-25, ημέρα Παρασκευή και ώρα 10.00-11.00 π.μ** για τη μίσθωση διαμερίσματος 90 τ.μ. περίπου, στους δήμους Αγ. Αναργύρων, Ιλίου, Περιστερίου, Ν. Φιλαδελφείας και σε όμορους δήμους, για **δώδεκα (12) έτη**, με σκοπό τη μεταστέγαση των φιλοξενουμένων από το Π.Δ. του Οικοτροφείου «Ανάδυση» επί της οδού Μοσχονησίων 27- Αγ. Παντελεήμων, ετήσιας προϋπολογισθείσας δαπάνης 10.800,00€.

ΤΕΧΝΙΚΕΣ ΠΡΟΔΙΑΓΡΑΦΕΣ ΜΙΣΘΩΣΗΣ ΔΙΑΜΕΡΙΣΜΑΤΟΣ, ΦΙΛΟΞΕΝΙΑΣ ΤΡΙΩΝ (3) ΑΤΟΜΩΝ, ΓΙΑ ΤΗ ΜΕΤΑΣΤΕΓΑΣΗ ΤΩΝ ΦΙΛΟΞΕΝΟΥΜΕΝΩΝ ΑΠΟ ΤΟ ΠΡΟΣΤΑΤΕΥΟΜΕΝΟ ΔΙΑΜΕΡΙΣΜΑ ΕΠΙ ΤΗΣ ΟΔΟΥ ΜΟΣΧΟΝΗΣΙΩΝ 27 – ΠΛ. ΑΜΕΡΙΚΗΣ, ΤΟ ΟΠΟΙΟ ΑΝΗΚΕΙ ΣΤΟ ΟΙΚΟΤΡΟΦΕΙΟ ΑΝΑΔΥΣΗ

 Το διαμέρισμα (κατοικία) που πρόκειται να μισθωθεί, για τη φιλοξενία τριών (3) ατόμων, πρέπει :

1. Να βρίσκεται σε περιοχές πλησίον του Οικοτροφείου Ανάδυση και συγκεκριμένα στους δήμους Αγ. Αναργύρων, Ίλιον, Περιστέρι, Ν. Φιλαδέλφεια και σε όμορους δήμους και να έχει εύκολη πρόσβαση σε αστική συγκοινωνία.
2. Να είναι συνολικής μικτής επιφάνειας 90 τμ περίπου, σε άριστη κατάσταση, να διαθέτει πλήρεις, σύγχρονες και ασφαλείς ηλεκτρομηχανολογικές εγκαταστάσεις (κεντρική θέρμανση, ψύξη με κλιματιστικά ενεργειακής κλάσης Α+, δίκτυο ψυχρού και ζεστού νερού, ηλιακούς θερμοσίφωνες για παραγωγή ζεστού νερού χρήσης και δίκτυο διανομής αυτού σε όλους τους χώρους υγιεινής και τις κουζίνες, δίκτυο αποχέτευσης, ηλεκτρική εγκ/ση, δίκτυο TV, κλπ) και να είναι συνδεδεμένο με τα δίκτυα των Οργανισμών Κοινής Ωφέλειας. Το διαμέρισμα θα πρέπει να καλύπτει τις γενικές προδιαγραφές που ορίζονται στην Απόφαση αρ. πρωτ. Γ.Π./οικ. 107931/22-11-2013 του Υπουργείου Υγείας. Η εσωτερική διαρρύθμιση των χώρων του διαμερίσματος να είναι κατάλληλη για διαμονή τριών (3) ατόμων και συγκεκριμένα θα πρέπει να διαθέτει :
3. Τρία (3) μονόκλινα υπνοδωμάτια ή εναλλακτικά ένα (1) δίκλινο και ένα (1) μονόκλινο υπνοδωμάτιο (συνολικά 25 τμ περίπου) που θα διαθέτουν εντοιχισμένες ιματιοθήκες. Το ένα (1) μονόκλινο υπνοδωμάτιο θα πρέπει να έχει κατάλληλες διαστάσεις για εξυπηρέτηση ατόμων με αναπηρία/εμποδιζόμενων ατόμων.
4. Ένα (1) λουτρό (6 τμ περίπου) πλησίον των υπνοδωματίων, κατά προτίμηση κατάλληλο για εξυπηρέτηση ατόμων με αναπηρία/εμποδιζόμενων ατόμων.
5. Ένα χώρο καθιστικού-τραπεζαρίας (18 τμ περίπου), πλησίον του οποίου, κατά προτίμηση, θα υπάρχει ένα WC.
6. Μια κουζίνα (σε συνέχεια με το χώρο του καθιστικού-τραπεζαρίας), που να καλύπτει τις ανάγκες προετοιμασίας φαγητού για 3 άτομα (9 τμ περίπου).

Επιτρέπονται μικρές αποκλίσεις από το πλήθος και τα εμβαδά (αφορούν καθαρές επιφάνειες) των χώρων που καθορίζονται πιο πάνω, εφόσον καλύπτουν πλήρως τις ανάγκες και απαιτήσεις των φιλοξενούμενων.

1. Το κτίριο να διαθέτει ανελκυστήρα, εφόσον το προσφερόμενο διαμέρισμα βρίσκεται σε όροφο ανώτερο του ισογείου. Ο ανελκυστήρας πρέπει να λειτουργεί νόμιμα και να είναι πιστοποιημένος.
2. Το κτίριο όπου βρίσκεται το προσφερόμενο διαμέρισμα να διαθέτει εγκεκριμένη μελέτη παθητικής και ενεργητικής (για όσους χώρους απαιτείται) πυροπροστασίας και ισχύον πιστοποιητικό πυρασφάλειας, εφόσον σύμφωνα με τις ισχύουσες διατάξεις απαιτείται.
3. Ο φέρων οργανισμός του κτιρίου όπου βρίσκεται το προσφερόμενο διαμέρισμα, είναι επιθυμητό να έχει αποδεδειγμένα κατασκευαστεί σύμφωνα με τις διατάξεις του Ν.Ε.Κ.Ω.Σ. ή του Ε.Κ.Ω.Σ. (Ελληνικός Κανονισμός Ωπλισμένου Σκυροδέματος) 2000 και τις διατάξεις του Ν.Ε.Α.Κ. ή του Ε.Α.Κ. (Ελληνικός Αντισεισμικός Κανονισμός) 2000. Επίσης γίνονται αποδεκτά και κτίρια που ο φέρων οργανισμός τους έχει αποδεδειγμένα κατασκευαστεί στη περίοδο 1985 - 1995, σύμφωνα με τις διατάξεις του Κανονισμού Ωπλισμένου Σκυροδέματος του 1955 και τις βελτιωμένες διατάξεις του Αντισεισμικού Κανονισμού του 1959, όπως τροποποιήθηκαν - συμπληρώθηκαν με τα πρόσθετα άρθρα το 1984. Στις περιπτώσεις παλαιότερων κτιρίων, που δεν έχουν εφαρμοστεί οι προαναφερόμενοι κανονισμοί, είναι αναγκαίο να έχει διενεργηθεί προσεισμικός έλεγχος δομικής τρωτότητας των κτιρίων, από τον οποίο να προκύπτει και να βεβαιώνεται η στατική τους επάρκειά και η ασφάλειά τους έναντι σεισμού, με πρόσφατη δήλωση δύο διπλ. Μηχανικών (ο ένας υποχρεωτικά Πολ. Μηχανικός).
4. Να έχει εκδοθεί και να κατατεθεί πιστοποιητικό ενεργειακής απόδοσης (Π.Ε.Α.) του διαμερίσματος, από το οποίο να προκύπτει ότι ανήκει σε κατηγορία ανώτερη της Δ, σύμφωνα με τα οριζόμενα στον Κ.ΕΝ.Α.Κ.. Διαμερίσματα που ανήκουν στη κατηγορία Δ ή κατώτερη, μπορούν να γίνουν αποδεκτά, εφόσον ο ιδιοκτήτης τους δεσμεύεται, για την ενεργειακή τους αναβάθμιση σε κατηγορία ανώτερη της Δ. Το τελικό Π.Ε.Α. θα κατατεθεί από τον εκμισθωτή στο Νοσοκομείο, πριν την παραλαβή του διαμερίσματος και πρέπει να αποδεικνύει ότι αυτό ανήκει σε κατηγορία ανώτερη της Δ.
5. Να έχει ανεγερθεί νόμιμα . Οι ενδιαφερόμενοι πρέπει να προσκομίσουν μαζί με την προσφορά τους, αντίγραφο της σχετικής οικοδομικής άδειας, αντίγραφα των εγκεκριμένων από την Πολεοδομία αρχιτεκτονικών σχεδίων και του τοπογραφικού διαγράμματος του ακινήτου και φωτογραφίες των όψεών του. Εφόσον απαιτείται, σύμφωνα με τα οριζόμενα στο Ν.Ο.Κ., έκδοση νέας άδειας από την αρμόδια Υπηρεσία Δόμησης, σε περίπτωση αλλαγής χρήσεων του διαμερίσματος ή εκτέλεσης εργασιών διαρρυθμίσεων, βελτιώσεων ή επισκευών, αυτή θα εκδοθεί με μέριμνα και δαπάνες αποκλειστικά του εκμισθωτή.
6. Το διαμέρισμα που πρόκειται να μισθωθεί είναι επιθυμητό :
* Να διαθέτει κατά προτίμηση αυτόνομη κεντρική θέρμανση.
* Να διαθέτει πόρτα ασφαλείας και κάγκελα (σύμφωνα με τον κτιριοδομικό κανονισμό, άρ.2)
* Να είναι συνδεδεμένο με δίκτυο φυσικού αερίου.
* Να έχει κλιματιστικά σε όλους τους χώρους (υπνοδωμάτια και σαλόνι-καθιστικό).
* Να εξασφαλίζεται η προσβασιμότητα και η κυκλοφορία στο κτίριο, όπου βρίσκεται το προσφερόμενο διαμέρισμα, ατόμων με αναπηρία/εμποδιζόμενων ατόμων, σύμφωνα με τις ισχύουσες διατάξεις.

Οι ενδιαφερόμενοι εκμισθωτές πρέπει να δηλώσουν υπεύθυνα ότι αναλαμβάνουν, καθ’ όλη τη διάρκεια της μίσθωσης, με δική τους μέριμνα και δαπάνη (εργασιών και υλικών) την πλήρη συντήρηση (προληπτική και επισκευαστική), όλων των κτιριακών εγκαταστάσεων του διαμερίσματος και την αποκατάσταση των φθορών - βλαβών, που οφείλονται σε συνήθη χρήση, σε παλαιότητα και σε φυσικά φαινόμενα (πχ σεισμός).

Το διαμέρισμα που πρόκειται να μισθωθεί θα παραδοθεί σε άριστη κατάσταση και θα είναι κατασκευασμένο και διαρρυθμισμένο σύμφωνα με τις προαναφερόμενες προδιαγραφές και απαιτήσεις. Η μέριμνα και όλα τα έξοδα για την εκτέλεση εργασιών διαρρυθμίσεων, βελτιώσεων ή επισκευών, που απαιτούνται για την προσαρμογή του προσφερόμενου ακινήτου στις προαναφερόμενες τεχνικές προδιαγραφές, απαιτήσεις και ανάγκες του Νοσοκομείου, βαρύνουν αποκλειστικά τον εκμισθωτή και οι εργασίες αυτές πρέπει να έχουν ολοκληρωθεί το αργότερο σε δύο (2) μήνες από την υπογραφή τηςσχετικής σύμβασης. Πριν την εκτέλεση των προαναφερόμενων εργασιών, θα υποβληθούν για έλεγχο και έγκριση από το Νοσοκομείο οι σχετικές μελέτες, που θα εκπονηθούν με μέριμνα και δαπάνες του εκμισθωτή. Οι δαπάνες που θα απαιτηθούν για τις προαναφερόμενες εργασίες και τις σχετικές άδειες, δεν καθίστανται απαιτητές σε βάρος του Νοσοκομείου , παρά μόνο σε περίπτωση αποδεδειγμένου δόλου ή βαριάς αμέλειας των αρμοδίων οργάνων του μισθωτή.

Οι προσφορές των διαγωνιζόμενων θα περιλαμβάνουν και φάκελο τεχνικής προσφοράς, που θα περιέχει: α) όλα τα απαραίτητα στοιχεία νομιμότητας και καταλληλότητας του προσφερόμενου ακινήτου, β) τεχνική έκθεση - τεχνική περιγραφή και χρονοδιάγραμμα εκτέλεσης των εργασιών διαρρυθμίσεων, βελτιώσεων ή επισκευών, που δεσμευτικά προσφέρεται ο διαγωνιζόμενος να υλοποιήσει, προκειμένου να προσαρμόσει το προσφερόμενο ακίνητο στις τεχνικές προδιαγραφές, απαιτήσεις και ανάγκες του Νοσοκομείου και γ) σχέδια αρχιτεκτονικών κατόψεων (σε κλίμακα 1: 100) των προτεινόμενων διαρρυθμίσεων. Οι διαγωνιζόμενοι δεσμεύονται ότι όλες οι απαιτούμενες εργασίες θα εκτελεστούν σύμφωνα με τους κανόνες της τέχνης και της επιστήμης, με υλικά άριστης ποιότητας και οι προτεινόμενες διαρρυθμίσεις θα υλοποιηθούν με τοιχοποιία (οπτοπλινθοδομή) ή τοιχοποιία ξηράς δόμησης (με οδηγό 5cm ανά 40 cm και μόνωση ορυκτοβάμβακα και επενδύσεις διπλής γυψοσανίδας 2+2 πάχους 12,5mm εκατέρωθεν του οδηγού) άριστης εμφάνισης και μεγάλης αντοχής.

Κριτήριο για την αποδοχή του προσφερόμενου ακινήτου είναι η διαπίστωση από την Επιτροπή Διαγωνισμού, ότι οι προτεινόμενες - προσφερόμενες από το διαγωνιζόμενο εργασίες διαρρυθμίσεων, βελτιώσεων ή επισκευών, σε σύγκριση με την πραγματική κατάσταση του ακινήτου, εξασφαλίζουν με τρόπο τεκμηριωμένο και πειστικό, ότι το ακίνητο θα παραδοθεί σε άριστη κατάσταση και πλήρως προσαρμοσμένο στις τεχνικές προδιαγραφές, απαιτήσεις και ανάγκες του Νοσοκομείου. Τα προαναφερόμενα δεν ισχύουν μόνο στην περίπτωση που θα διαπιστωθεί, ότι το προσφερόμενο ακίνητο καλύπτει πλήρως τις τεχνικές προδιαγραφές, απαιτήσεις και ανάγκες του Νοσοκομείου και επομένως δεν υπάρχει ανάγκη εκτέλεσης εργασιών διαρρυθμίσεων, βελτιώσεων ή επισκευών.

**Άρθρο 2ο:**

Ο διαγωνισμός ενεργείται από πενταμελή επιτροπή που έχει ορισθεί για το σκοπό αυτό σύμφωνα με την υπ’ αρ. πρωτ: 11058/15-5-25 Απόφαση Διοικητή της 2ης Υ.Πε. Πειραιώς και Αιγαίου.

**Άρθρο 3ο:**

Οι προσφορές θα συνταχθούν στην Ελληνική γλώσσα, δεν θα έχουν διορθώσεις ή σβησίματα στους αριθμούς με τις τιμές, οι οποίες θα είναι απόλυτα σαφείς.

Οι προσφορές δεσμεύουν τους προσφέροντες για σαράντα πέντε (45) ημέρες από την κατά το άρθρο 29 § 2 του ΠΔ 715/79 διεξαγωγή της μειοδοσίας και θα περιέχουν απαραιτήτως:

1. Περιγραφή του προσφερόμενου προς ενοικίαση ακινήτου και σχεδιάγραμμα ή σκαρίφημα αυτού.
2. Το αιτούμενο μηνιαίο μίσθωμα.
3. Κατόψεις των κτιρίων και φωτογραφία εξωτερική αυτών.
4. Δήλωση του ιδιοκτήτη ότι έλαβε γνώση των όρων της διακήρυξης, αντίγραφο της οποίας είχε παραλάβει από την αρμόδια υπηρεσία της Π.Ν.Μ.Ψ.Υ. Αττικής και ότι τους αποδέχεται πλήρως και ανεπιφυλάκτως.
5. Οι ενδιαφερόμενοι πρέπει να προσκομίσουν, μαζί με την προσφορά τους, τίτλους που να αποδεικνύουν την κυριότητα, νομή και κατοχή του ακινήτου νομίμως μετεγγραμμένους (αντίγραφο της σχετικής οικοδομικής άδειας, να έχουν αναγερθεί νόμιμα, τοπογραφικά σχέδια της περιοχής του ακινήτου, αρχιτεκτονικά σχέδια αυτών και συμβολαιογραφικό έγγραφο που να αποδεικνύεται η κτήση του ακινήτου)

**Άρθρο 4ο:**

Οι διαγωνιζόμενοι οφείλουν να συνοδεύουν την προσφορά τους με εγγυητική επιστολή μίας από τις αναγνωρισμένες τράπεζες ή με γραμμάτιο του Ταμείου Παρακαταθηκών και Δανείων που να αντιπροσωπεύει το ένα εικοστό (1/20) του αιτούμενου ετήσιου μισθώματος, ως εγγύηση περί του ότι οι διαγωνιζόμενοι θα προσέλθουν στην σύνταξη του οικείου μισθωτηρίου συμβολαίου εντός της τασσόμενης προθεσμίας και θα παραδώσουν το μίσθιο εις την χρήση της Π.Ν.Μ.Ψ.Υ. Αττικής στην κατάσταση που συμφωνήθηκε κατά την υπογραφή της μισθωτήριας σύμβασης, μέσα στην προθεσμία που ορίζεται για την εγκατάσταση της Π.Ν.Μ.Ψ.Υ. Αττικής στο μίσθιο.

Στην περίπτωση μη προσέλευσης του τελευταίου μειοδότη για υπογραφή του μισθωτηρίου συμβολαίου μέσα στην προθεσμία των δέκα πέντε (15) ημερών από την απόδειξη γραπτής γνωστοποίησης σε αυτόν της καταχώρησης του αποτελέσματος του διαγωνισμού, κηρύσσεται έκπτωτος και η εγγύηση συμμετοχής που έχει καταθέσει καταπίπτει υπέρ της Π.Ν.Μ.Ψ.Υ.Α. του Πε.Δ.Υ.Ψ.Υ. της 2ης Υ.Πε.

Οι εγγυήσεις συμμετοχής των υπολοίπων συμμετεχόντων στο διαγωνισμό επιστρέφονται σε αυτούς μέσα σε πέντε (5) ημέρες από την κατακύρωση του αποτελέσματος του διαγωνισμού, σε αυτόν δε που κατακυρώθηκε ο διαγωνισμός, μόλις παραληφθεί το ακίνητο από την αρμόδια επιτροπή παραλαβής. Απαλλάσσονται της υποχρεώσεως υποβολής εγγυητικής επιστολής τα Ν.Π.Δ.Δ. και οι οργανισμοί Τοπικής Αυτοδιοίκησης.

**Άρθρο 5ο:**

Μετά την καταχώρηση των προσφορών η Επιτροπή του διαγωνισμού ορίζει στα πρακτικά της την ημέρα και ώρα κατά την οποία θα πραγματοποιηθεί η επί τόπου επίσκεψή της, για εξέταση του κάθε ενός από τα προσφερόμενα για μίσθωση ακίνητα για να διαπιστωθεί η καταλληλόλητα ή μη αυτών.

**Άρθρο 6ο:**

Κατά της νομιμότητας της διακήρυξης συμμετοχής ή της νομιμότητας διεξαγωγής του διαγωνισμού επιτρέπεται η υποβολή ένστασης ενώπιον της Επιτροπής, η οποία και αποφαίνεται οριστικώς επ’ αυτής.

Ενστάσεις γίνονται δεκτές μόνο εφόσον υποβάλλονται γραπτές κατά την διάρκεια του διαγωνισμού ή εντός είκοσι τεσσάρων (24) ωρών από την λήξη της διενέργειας του διαγωνισμού και μόνο από αυτούς που συμμετείχαν στον διαγωνισμό. Οι ενστάσεις. υποβάλλονται μαζί με το πρακτικό του διαγωνισμού και τις προσφορές στην Π.Ν.Μ.Ψ.Υ. Αττικής.

**Άρθρο 7ο:**

Ο Εκμισθωτής του ακινήτου έχει υποχρέωση να προβεί με δαπάνες του στην εκτέλεση των εργασιών εγκατάστασης παροχών ηλεκτρικού ρεύματος, τηλεφωνικών γραμμών, δικτύου ύδρευσης και αποχέτευσης και σύνδεσης αυτών με τα αντίστοιχα δίκτυα οργανισμών κοινής ωφέλειας, σύμφωνα με τις υποδείξεις της επιτροπής του διαγωνισμού ή του αρμόδιου υπαλλήλου της Τεχνικής Υπηρεσίας της Π.Ν.Μ.Ψ.Υ. του Πε.Δ.Υ.Ψ.Υ. Αττικής. Μόνο μετά την εγκατάσταση από πλευράς εκμισθωτή των απαραίτητων μετρητών ρεύματος και νερού, ο φορέας μπορεί να αναλάβει την πληρωμή των δαπανών κατανάλωσης ηλεκτρικού ρεύματος και νερού που αντιστοιχούν στους μισθωμένους χώρους. Εάν οι μισθούμενοι από την Π.Ν.Μ.Ψ.Υ.Α. του Πε.Δ.Υ.Ψ.Υ. της 2ης Υ.Πε. χώροι βαρύνονται με κοινόχρηστες δαπάνες, η Υπηρεσία υποχρεούται στην καταβολή της αναλογίας κοινοχρήστων με βάση τον ισχύοντα πίνακα κατανομής κοινοχρήστων δαπανών, με εξαίρεση τις δαπάνες συντήρησης των εγκαταστάσεων του ακινήτου (υδραυλικής, ηλεκτρικής, θέρμανσης-ψύξης, ανελκυστήρων) που βαρύνουν τον εκμισθωτή του ακινήτου.

Η διάρκεια της μίσθωσης ορίζεται σε δώδεκα (**12**) έτη και αρχίζει από το χρόνο που ορίζεται στη σύμβαση, έως και το ανώτατο όριο που καθορίζεται από τον νόμο 4242/2014.

Σύμφωνα με τις διατάξεις του άρθρου 35 παράγραφος 3 του Π.Δ. 715/79 «*Εάν το μίσθιον διαρκούσης της μισθώσεως, περιέλθει καθ’ οιονδήποτε νόμιμον τρόπον εις την κυριότητα, νομήν, επικαρπία, χρήσιν κλπ. ετέρου προσώπου η μίσθωσης συνεχίζεται αναγκαστικώς εις το πρόσωπο του νέου ιδιοκτήτη, νομέως, επικαρπωτού, χρήστου κλπ. τούτου θεωρούμενου εφεξής ως εκμισθωτού. Πρός τον τελευταίον τούτον καταβάλλονται υπό του Ν.Π.Δ.Δ τα μισθώματα, αφ’ ης ήθελε κοινοποιηθή νομίμως προς το Ν.Π.Δ.Δ ο οικείος νόμιμος τίτλος βάσει του οποίου κατέστη ούτος κύριος, νομεύς, επικαρπωτής, χρήστης κλπ. νομίμως μεταγεγραμμένος, εφ’όσον ούτος χρήζει κατά νόμον μεταγραφής*»

**Άρθρο 8ο :**

Ο εκμισθωτής είναι υποχρεωμένος κατά τη διάρκεια της μίσθωσης να προβαίνει στις αναγκαίες επισκευές φθορών και βλαβών που οφείλονται στη συνηθισμένη χρήση του μίσθιου μέσα στην προθεσμία που τάσσεται από την Υπηρεσία. Σε περίπτωση αρνήσεως του ή μη εκτέλεσης των επισκευών μέσα στην ταχθείσα προθεσμία, ισχύουν οι διατάξεις του Π.Δ. 715/1979 άρθρο 36 παρ. 1 και 2. Η Π.Ν.Μ.Ψ.Υ.Α. του Πε.Δ.Υ.Ψ.Υ. της 2ης Υ.Πε. δεν οφείλει καμία αποζημίωση στον εκμισθωτή για φθορές του ακινήτου που οφείλονται σε κακή κατασκευή του ή στην παλαιότητα αυτού ή σε τυχαίο γεγονός.

**Άρθρο 9ο :**

Η μίσθωση λύνεται με την συμπλήρωση του συμφωνηθέντος χρόνου διάρκειάς της. Η καταγγελία της μίσθωσης από τον εκμισθωτή ή τον μισθωτή, μετά την λήξη του συμβατικού χρόνου, γίνεται εγγράφως και η μίσθωση λύνεται τρείς (3) μήνες από την ανακοίνωση της, χωρίς καμία αποζημίωση προς οποιονδήποτε.

Ρητά συμφωνείται ότι και μετά την με οποιονδήποτε τρόπο λύση της μίσθωσης ο μισθωτής θα παραμείνει στην χρήση του μίσθιου για χρονικό διάστημα τουλάχιστον 12 μηνών, προκειμένου να εξευρεθεί ακίνητο για την μεταφορά και μεταστέγαση των φιλοξενούμενων –ασθενών.

Για όλο το διάστημα που ο μισθωτής θα παραμείνει στο μίσθωμα θα εξακολουθεί να καταβάλει το συμπεφωνημένο μηνιαίο μίσθωμα, ως αποζημίωση χρήσης.

Η Π.Ν.Μ.Ψ.Υ.Α. του Πε.Δ.Υ.Ψ.Υ. της 2ης Υ.Πε. έχει δικαίωμα να προχωρήσει σε μονομερή λύση της μίσθωσης, χωρίς καμιά αποζημίωση στον εκμισθωτή και ακόμη όταν, για οποιοδήποτε λόγο, διακοπεί η λειτουργία των δομών που στεγάζονται σε αυτά πριν από την λήξη της μίσθωσης.

**Άρθρο 10ο**

Το αιτούμενο μηνιαίο μίσθωμα δεν δύναται να υπερβαίνει σε €/m2  το ποσό που ισχύει στις κρατούσες συνθήκες της αγοράς για την μίσθωση των ακινήτων και διαμορφώνεται από παράγοντες όπως η περιοχή, η παλαιότητα του κτιρίου, η κατάσταση –λειτουργικότητα στην οποία βρίσκεται. Η υποχρέωση καταβολής του μισθώματος αρχίζει από την ημερομηνία παραλαβής του ακινήτου από την εξουσιοδοτημένη επιτροπή της Π.Ν.Μ.Ψ.Υ.Α. του Πε.Δ.Υ.Ψ.Υ. της 2ης Υ.Πε. και θα γίνεται με Τακτικό Χρηματικό Ένταλμα, μετά από τον έλεγχο και την εκκαθάριση της διαγωνιστικής διαδικασίας από την αρμόδια Οικονομική Υπηρεσία.

**Άρθρο 11ο:**

Ο εκμισθωτής βαρύνεται επίσης με τα έξοδα δημοσίευσης του διαγωνισμού (αρχικού και τυχόν επαναληπτικού).

**Άρθρο 12ο :**

Κατά τα λοιπά ισχύουν οι διατάξεις όσων προβλέπονται από την κείμενη νομοθεσία καθώς και οι αποφάσεις που έχουν εκδοθεί κατά εξουσιοδότηση αυτών.

 Ακριβές Αντίγραφο  Ο Διοικητής της 2ης Υ.Πε. Πειραιώς και Αιγαίου

Η Προϊσταμένη Τμήματος Γραμματείας Χρήστος Ροϊλός